მოტივაციის პროგრამების გავლენა თანამშრომელთა ეფექტიანობაზე
Authors: Mamukashvili, Ana, sumbadze, keso
Type: Thesis
Published: 2022
Keywords: ორგანიზაცია, ადამიანური კაპიტალი, მოტივაციის პროგრამები

<p>თანამედროვე სამყარო სწრაფი ტემპებით ვითარდება. უახლესი ტექნოლოგიები<br>და სამეცნიერო აღმოჩენები ადამიანებს საშუალებას აძლევს არსებული ცოდნა სრულყონ<br>და გაიუმჯობესონ. ადამიანთა პროგრესს მოყვება კომპანიათა წარმატება, სტრატეგიების<br>დახვეწა და მაქსიმალური ეფექტიანობის მიღწევა. უნდა აღინიშნოს, რომ მსოფლიოში<br>მიმდინარე მოვლენებმა ორგანიზაციებს უფრო გაურთულა მისია. ადამიანები<br>ყოველთვის რეაგირებენ იმაზე რაც ხდება მათ გარშემო. პანდემიისა და საომარი<br>სიტუაციების პარალელურად კომპანიებმა უნდა შეძლონ და მაქსიმალურად იზრუნონ<br>როგორც დასაქმებულთა შრომის ნაყოფიერებაზე, აგრეთვე მათ მენტალურ<br>ჯანმრთელობაზე. შესთავაზონ თანამშრომლებს რაც შეიძლება მეტი ღონისძიება,<br>რომელიც გააუმჯობესებს მათ შრომის ნაყოფიერებას, რათა საბოლოოდ კომპანიაც<br>მოგებული დარჩეს.<br>საკვლევი თემა აქტუალურია, რადგან წარმოუდგენელია კომპანიამ<br>იფუნქციონიროს წარმატებულად, თუ დასაქმებული ადამიანები დემოტივირებულნი<br>იქნებიან. სამწუხაროდ, ქართულ ბაზარზე არსებულ კომპანიებში ნათლად ჩანს<br>გარკვეული ხარვეზები, რომლებიც აუცილებლად უნდა იქნას შესწავლილი და<br>გამოსწორებული. წინამდებარე ნაშრომის მიზანია სიღრმისეულად გამოიკვლიოს თუ რა<br>გამოწვევებისა და სირთულეების წინაშე არიან მომხმარებელთა მხარდაჭერის ბაზარზე<br>ფუნქციონირებადი კომპანები და მათი თანამშრომლები. კვლევის შედეგად მოპოვებული<br>ინფორმაციის მეშვეობით შევძლებთ პრობლემების იდენტიფიცირებასა და მოწინავე<br>კომპანიების გამოცდილებაზე დაყრდნობით რეკომენდაციების შემუშავებას. ეს<br>უკანასკნელი კი იქნება ერთგვარი გზამკვლევი კომპანიებისთვის, რომელთაც სურთ<br>იზრუნონ დასაქმებულთა მოტივაციის ამაღლებაზე, რადგან კმაყოფილი თანამშრომელი<br>პირდაპირი გზაა წარმატებისკენ.</p>
<p>წინამდებარე ნაშრომში განხილული კომპანიების მაგალითზე, შეგვიძლია<br>დავასკვნათ, რომ დამსაქმებელი კომპანია გარკვეულწილად ზრუნავს თანამშრომელთა<br>მოტივირებაზე, სთავაზობს მათ რამდენიმე ტიპის წამახალისებელ ღონისძიებას. თუმცა,</p>
<p>iv<br>ვერ უარვყოფთ იმ ფაქტს, რომ გამოიკვეთა რიგი ხარვეზები, რომლებიც აუცილებლად<br>უნდა აღმოიფხვრას. ადამიანური რესურსების მართვა მუდმივ მუშაობასა და დიდ<br>ძალისხმევას საჭიროებს. თითოეულ ხელმძღვანელს უნდა ჰქონდეს გააზრებული ის, თუ<br>რაოდენ მნიშვნელოვანია ადამიანური კაპიტალი კომპანიის სრულყოფილი<br>ფუნქციონირებისათვის. შესაბამისად, მათი როლიც გადამწყვეტი მნიშვნელობისაა ამ<br>მიმართულებით. სწორი სტრატეგიის შემუშავება, მუდმივი გაუმჯობესება და შედეგების<br>კონტროლი, ეს ყოველივე მარტივი ნამდვილად არ არის, სწორედ ამიტომ არის<br>აუცილებელი ორგანიზაციაში მოტივირებული თანამშრომლების არსებობა, რადგან<br>ისინი საქმეს უფრო მარტივს ხდიან.</p>
<p>თემის აქტუალურობამ მოითხოვა როგორც რაოდენობრივი, აგრეთვე თვისობრივი<br>კვლევის ჩატარება, რათა არსებული ხარვეზების იდენტიფიცირება მაქსიმალური<br>სიზუსტით მომხდარიყო. ამ კვლევაზე დაყრდნობით კი შემუშავებულიყო<br>რეკომენდაციები პრობლემათა აღმოსაფხვრელად.<br>მოპოვებული ინფორმაციის გაანალიზების შემდეგ გამოიკვეთა რამდენიმე<br>გამოწვევა, რომელთა წინაშეც დგანან კომპანიები. ორგანიზაციაში არსებული ხარვეზები<br>ძირითადად დაკავშირებულია არსებული მოტივაციის პროგრამების დახვეწასთან,<br>მენეჯმენტისა და დაქვემდებარებულების არასრულყოფილ კომინუკაციასთან და<br>თანამშრომელთა ნაწილობრივ ჩართულობასთან გასატარებელი ღონისძიებების<br>შემუშვებაში. სწორედ ამ ფაქტორების გათვალისწინებით შემუშავებული იქნა<br>რეკომენდაციები, რომლებიც წარმატებული კომპანიების პრაქტიკაზეა დაფუძნებული.<br>დღევანდელი რეალობა იმდენად სწრაფად პროგრესირებს, რომ არ არის გასაკვირი<br>პროგრამების მუდმივი გაუმჯობესების საჭიროება. დასაქმებულებს სურთ იგრძნონ<br>კომპანიის მხრიდან მზრუნველობა. ჩვენს მიერ შემუშავებული რეკომენდაციები,<br>კლიენტთა მომსახურების სფეროში მომუშავე კომპანიებს დაეხმარება არსებული<br>სამოტივაციო ღონისძიებების დახვეწასა და ეფექტიანობის ამაღლებაში.</p>
<p>საკვლევი თემა პირდაპირ კავშირშია ადამიანური კაპიტალის მუდმივ<br>განვითარებასთან, ამიტომ შეუძლებელია ის გარკვეულ ჩარჩოში მოექცეს. ასეთი ფართო</p>
<p><br>თემების სიღრმისეულ შესწავლას სჭირდება მუდმივი კვლევა, დიდი დრო და<br>სიღრმისეული ანალიზი.</p>